
Lietuvos Respublikos Seimas,

įvertindamas, kad Lietuvos Respublikos Švietimo Įstatymo 46 straipsnio 7 dalyje yra įtvirtinta, kad mokinys turi teisę mokytis savitarpio pagarba grįstoje, psichologiškai, dvasiškai ir fiziškai saugioje aplinkoje;

atsižvelgdamas į tai, kad tyrimai ir faktai rodo, jog čia minima vaiko teisė šiuo metu nėra tinkamai įgyvendinama — net du iš trijų Lietuvos mokinių susiduria su patyčiomis, o emocinės pagalbos telefonu linijų statistika atskleidžia, jog praėjusiais metais dėl patyčių būtent mokyklose vaikai skambino du kartus dažniau nei dėl patiriamų patyčių kitose aplinkose, tačiau įvairias, skirtingoms vaikų amžiaus grupėms pritaikytas prevencines programas, efektyviai sprendžiančias patyčių, smurto ir agresijos problemas, taiko tik kas antra šalies mokykla;

siekdamas, kad ugdymo įstaigų personalas, pedagogai ir moksleiviai gebėtų atpažinti, pastebėti patyčias ir tinkamai į jas reaguoti, o mokyklose vaikams būtų užtikrinta saugi ir sveika aplinka, 





 straipsnis.

Pasiūlyti Vyriausybei:

)	užtikrinti, kad visose Lietuvos mokyklose nuolatos veiktų bent viena smurto ir patyčių prevencijos programa;

)	užtikrinti reikiamą finansavimą smurto ir patyčių prevencijos programoms įgyvendinti, kad nuolat veiktų visose šalies mokyklose;

)	rengiant Lietuvos Respublikos 2016 metų Valstybės biudžeto ir savivaldybių biudžetų finansinių rodiklių patvirtinimo įstatymo projektą ir ES struktūrinių fondų paramos panaudojimo programas, numatyti tinkamas lėšas smurto ir patyčių prevencijos programoms įgyvendinti ir užtikrinti 46 straipsnio 7 dalyje numatytą mokinio teisę mokytis savitarpio pagarba grįstoje, psichologiškai, dvasiškai ir fiziškai saugioje aplinkoje.







 straipsnis.

Pasiūlyti Švietimo ir mokslo ministerijai:

)	į mokyklos vadovų atestacijos ir skyrimo tvarką reglamentuojančius teisės aktus įtraukti jų vadovaujamos įstaigos emocinės aplinkos vertinimo rodiklį; 

)	ieškoti priemonių toliau stiprinti ir plėtoti klasės auklėtojo, kaip svarbaus mokinio ugdymo dalyvio, statusą.

